Document ID: /roh_data/filtered/swiss_laws_in_ROHinterleaved.jsonl.gz/25409

This text was translated from FR into Rumantsch Grischun.

Le fonctionnaire enquêteur ordonne une inspection locale lorsqu’elle peut contribuer à éclaircir les circonstances de la cause. L’inculpé et son défenseur ont le droit d’assister à l’inspection. Les intérêts légitimes de l’occupant des locaux doivent être sauvegardés en cas d’inspection d’installations commerciales ou industrielles.

Il funcziunari che fa l’inquisiziun ordinescha ina inspecziun al lieu, sche quella po gidar a sclerir ils fatgs. L’inculpà e ses defensur han il dretg d’assister a l’inspecziun al lieu. Sche indrizs commerzials ed industrials vegnan suttamess ad ina inspecziun al lieu, stoi vegnir tegnì quint dals interess legitims dal possessur.